21 ліпеня 2018 года, для многіх прайшоў як звычайны дзень, але толькі не для калектыву станцыі Маладзечна. Менавіта ў гэты дзень праходзіў сплаў на байдарках прымеркаваны да прафесійнага свята - Дня чыгуначніка. Каманда, сфармаваная з энтузіястаў і аматараў прыгод, выдатнай суботняй раніцай адправілася ў займальнае падарожжа. І так, сплаў пачаўся. Разбіўшыся па парах, прайшоўшы інструктаж і выбраўшы байдарку, вясёлыя і напоўненыя станоўчай энергіяй удзельнікі прыступілі да першых этапаў гэтага мерапрыемства. Праплысці трэба было 12 км ўніз па плыні ракі Узлянка, пасля чаго разбіць лагер на ўжо загадзя абумоўленай стаянцы. Нават нягледзячы на тое, што для пачаткоўца гэтая адлегласць здасца велізарнай, яна была пераадолена практычна незаўважна, дзякуючы лёгкаму духу суперніцтва, каманднай працы і падтрымцы сваіх калег.